ארמדיל ארגנטינאי

ארמדיל ארגנטינאי (שם מדעי: Zaedyus pichiy), ידוע גם בשם "פיצ'י" הוא זן של ארמדיל שחי בארגנטינה.

מאפיינים 
הארמדיל הארגנטינאי הוא קטן יחסית לארמדילים אחרים, ומגיע לאורך של 27 סנטימטר עם זנב של 11 סנטימטר. הם שוקלים בין 700 ל-1500 גרם והזכרים גדולים במעט מהנקבות.
כמו רוב הארמדילים גם לארמדיל הארגנטינאי יש שריון. השריון של הארמדיל מורכב מאוסטאודרמים, ומחולק על ידי שש "חגורות" שריון.
בנוסף יש חתיכת שריון גדולה על פלג הגוף הקדמי ושריון משולש שמגן על הראש, ושריון על הזנב. הבטן מכוסה פרווה שנעשית עבה בחורף. האזניים שלהם קצרות והעיניים קטנות ושחורות. הם חיים רק בדרום ארגנטינה. כמו שאר הארמדילים הם ניזונים מפרוקי-רגליים, בעיקר נמלים וטרמיטים. הפיצ'ים נוהגם להתבודד והם פעילי יום. בלילות הם ישנים במחילות שהם חופרים באמצעות הטפרים שלהם. המחילות בנויות בצורת כיפה, כשמעבר באורך מספר מטרים מוביל לחלל שינה. בחורף הם חופרים מחילות לעומקים גדולים יותר (עד 1.75 מטר בקרקע) כדי להתחמם. הם מחליפים מחילות לעיתים קרובות, וחופרים אחת חדשה כל כמה שבועות. הם מסוגלים להשמיע מספר קולות, כמו גרגור, נהמות או צווחות.

קישורים חיצוניים

הערות שוליים 

טקסונים שתוארו בידי אנסלם גאייטאן דמארה
ארמדיליים
יונקים יחידים בסוגם
ארגנטינה: יונקים
ארגנטינה: בעלי חיים אנדמיים
בעלי חיים שתוארו ב-1804